Speyerer Reichsabschied (27. August 1526) - VD16 R 774. Benutztes Exemplar: Wolfenbüttel, HAB, Sign. M: Gl 4° 14 (1)
edition published: 2013
language: deu
availability: This file is licensed under the terms of the Creative Commons License CC-BY 4.0 (Attribution 4.0 International) (https://creativecommons.org/licenses/by/4.0/)

Abschidt des Reichstags zu Speyer An - no 1526· ge - halten· Gegen dem Original Colla - tionirt [verglichen.]: auscultirt [genau untersucht.] und subscribirt [unterschrieben.].

Wir Ferdinand von Gottes gnaden, Printz und Infant[^1] in Hispanien, Ertzhertzog zu Ostereich, hertzog zu Burgundi etc., Grave zu Habßburg, zu Flandern und Tyrol etc. und von den selben gnaden. Wir Philips Margkgraff zu Baden, Bernhart Bischoff zu Trient, Ca - zimir Margkgrave zu Brandenburg, zu Stettin, Pomern, der Cassuben[^2] und Wenden[^3] / Hertzog, Burgkgraff zu Nüren - berg und Fürst zu Rugen, unnd Erich hertzog zu Braun - schweig und Lüneberg etc. Des allerdurchleuchtigsten Groß - mechtigsten, hochgebornen Fürsten und herrn, Herrn Carls des fünfften erwölten Römischen Keysers, unsers gnedig - sten und aller genedigsten hern, verordente unnd gewaltha - bende Stathalter im Römischen Reich, Und zu dem ver - rucktenn[^4] Reichstag / allher gein[^5] Speyer / verordente Com - missarien, Bekennen unnd thun kundt offentlich mitt dissem brieff: Nach dem hochgemelte[^6] Romische Keyserliche Maje - stat / einen gemeinen Reichstag / unnd versamlung / uff sanct Michels tag[^7] / Im funff und zwentzigsten jar / nechstversthie - nen[^8][^9] gein Augspurg / außgeschrieben und verkundt, Welcher tag furter[^10] auß zugefallenden, merglichen, ehaftigen ursachen / durch uns mit Rath und bewilligung der Churfursten, Fursten und Stende / des heiligen Romischen Reichs Botschafften, so damals zu Augspurg gewest, furter byß auff den ersten tage des Monats May nechstverruckt[^11] gein Speyer / verlegt und geschoben.[^12] Daruff dann wir eigner personen[^13] / als verordente key - serliche Stathalter und Commissarien, Dergleichenn Chur - fursten, Fursten unnd Stende / des heyligenn Rommischen Reichs unnd derselben botschafften / in dapfferer[^14] anzale / er - schienen etc. Das wir dem nach / an stat unnd von wegen hochgedachter Romischer Keyserlicher Majestat sampt yetz bemelten Churfursten, Fursten, Prelaten, Graven und Sten - den / des heyligen Romischen Reichs / unnd derselben Bot - schafften / die punct und Artickel, in irer keyserlichen Majestat auschreiben[^15][^16] und sonderlich uns den Commissarien zugeschick - ter Instruction[^17] verleibt[^18], furhanden genomenn, die selbigen mit zeitigem dapferm Rathe / beratschlagt / und unns dar - auff samentlich eins abschids / aller unser gehapten Ratschleg[^19] und handlung vereinigt / und verglichen, wie der von artickel zu Artickeln hernach geschrieben stet.

[^1: Spanischer Titel des Kronprinzen.]

[^2: Kaschuben: Bezeichnung für ein westslawisches Volk.]

[^3: Alte Bezeichnung für ein slawisches Volk im deutschsprachigen Raum.]

[^4: vergangenen.]

[^5: nach.]

[^6: oben erwähnte.]

[^7: Michaelistag (29. September).]

[^8: DRTA.JR 5/6, S. 880, Z. 3: nehstverschienen.]

[^9: jüngst vergangenen.]

[^10: ferner.]

[^11: jüngst vergangenen.]

[^12: Der im Dezember 1525 eröffnete Reichstag in Augsburg wurde mangels Beteiligung der Stände bereits im Januar 1526 beendet und nach Speyer verlegt.]

[^13: DRTA.JR 5/6, S. 880, Z. 8: person.]

[^14: großer.]

[^15: DRTA.JR 5/6, S. 880, Z. 13: danach folgend verleibt.]

[^16: Gemeint ist die kaiserliche Proposition: DRTA.JR 5/6, S. 300-306, Nr. 71.]

[^17: Gemeint ist die Instruktion an die kaiserlichen Kommisare: DRTA.JR 5/6, S. 290f., Nr. 63.]

[^18: Fehlt DRTA.JR 5/6, S. 880, Z. 14.]

[^19: DRTA.JR 5/6, S. 880, Z. 16: ratschlege.]

1 ℂ Und Erstlich. Nach dem Keyserlich Majestat Instruc - tion fürnemlich außdruckt / und inhelt, das auff disem Reichs - tag / In sachen, den heyligen Christlichen glauben / und Reli - gion, auch die Ceremonien / unnd wolhergebrachte / gebreuch der heyligen Christlichen kirchen / belangend, keyn neuwerung oder determinacion[^20] beschehen / oder fürgenomen werden sollen[^21], Und dan ermessen / und erwegen, das der zwispalt / nit die ge - ringst ursach sei / der vergangenn entbörung / des gemeynen mans, Dartzu alles unfriedens, so sich itzundt In Teutscher Nation erhelt, Also wo mit zeittigem dapfferm Rathe nit dar - ein gesehen, das noch grössere auffrur / und entbörung / zwi - schen hohen unnd nidern stenden zubesorgen, Demnach und damit in solchem eyn eynhelliger gleichmessiger verstandt in dem Christlichen glauben gemacht, Auch friede / und eynig - keyt in Teutscher Nacion / zwischen allen Stenden gepflantzt / unnd erhalten werde[^22], So haben wir, auch Churfürsten, für - sten / und stende solichs nit fruchtbarer, besser, angenemer / und geschicklicher / zubeschehen[^23], ermessen[^24] / und befinden mögen / dann durch ein frei general Concilium / oder auffs wenigst. Nacio - nal versamlung, welche in eynem Jar / oder anderthalbenn / auffs lengst / in Teutschen landen / fürgenommen werden sol - len. Damit dan solichs / also zum fürderlichsten / fürgang erlang, So haben wir die Churfürsten, fürsten / unnd stende / samentlich ein treffenliche botschafft, Nemlich. N. N. N. und N.[^25], Zu Keyserlicher Maiestat abgefertigt / mit notturff - tiger Instruction, auff darinverleibte ursachen / Ir Keyſerlich Keyser - lich Maiestat / zum underthenigsten zuersuchen und zubitten, das Ir Keyserlich Maiestat / die schwere last Teutscher Na - cion / solichs zwispalts / und mißhellung halber / gnediglichen behertzigen / unnd bedencken, sich zum fürderlichsten eygener person / herauß in Teutsch Nacion / verfügen, einsehen haben / und verschaffen wolt, damit angezeygte general Concilium oder zum wenigsten / eyn Nacional versamlung / In bestimb - ter zeit / one lengern auffzug / fürgenommen werden möchten alles weitters Inhalts / derselbigen Instruction.[^26]

[^20: Festlegung.]

[^21: Direktes Zitat aus der kaiserlichen Proposition: DRTA.JR 5/6, S. 301.]

[^22: DRTA.JR 5/6, S. 880, Z. 29: wurde.]

[^23: zu geschehen.]

[^24: DRTA.JR 5/6, S. 880, Z. 30: bemessen.]

[^25: Die für die Gesandschaft vorgesehenen Personen standen zum Zeitpunkt des Reichsabschieds noch nicht fest.]

[^26: Die Instruktion für die Gesandschaft kam nie zustande.]

2 ℂ Unnd dieweil auff solche Botschafft, Inn betrachtung ferre[^27] / des wegs, gelegenheyt[^28] der Landschafft, auch künfftiger wintherlichen zeit / nit ein gering darlegen unnd cost (wie wir das uberschlagen) gehort, So ist darauff ein zimlicher gemey - ner anschlag / auff Churfürsten, Fürsten und Stende / für gut angesehen und gemacht. Also / das ein yeder sein gepürend an - theyl zwischen aller Heyligen tag nechstkünfftig[^29] Burgermey - stern und Rathe der Statt Speyer gewißlich libern[^30] soll, wie dan eynem yeden derselbig antheyl / und malstat[^31] der erlegung / In schriefften / ferner anzeygt werden soll.

[^27: weiterhin.]

[^28: Lage.]

[^29: dem nächsten Allerheiligentag (1. November).]

[^30: liefern.]

[^31: Ort.]

3 ℂ Unnd sollen die selben geschickten zu irer wider ankunfft / uns, Ertzhertzog Ferdinand, Stathalter[^32], und unserm Ohey - men, hern unnd freund, dem Cardinal / unnd Ertzbischove zu Meintz / als Ertzcantzlern, Irer Handlung / unnd wes inen begegnet, Relacion[^33] und anzeig thun, des fürter die andern zu berichten.

[^32: Korrigiert nach DRTA.JR 5/6, S. 881, Z. 15 aus: Sathalter.]

[^33: Bericht.]

4 ℂ Demnach haben wir, Auch Churfürsten, Fürsten unnd Stende des Reichs / unnd derselben Botschafften / uns ytzo alhie / auff disem Reichstage einmütigklich verglichen / unnd vereynigt, mitler zeit des Concilii / oder aber Nacional ver - samlung nichts destominder / mit unnsern underthanen / eyn - yglicher. In sachen, so das Edict, durch Keyserliche Majestat auff dem Reichstag zu Wormbs gehalten, außgangen, belan - gen möchten, für sich also zuleben, zuregiren und zuhalten, wie ein yder solichs gegen Gott und Keyserlicher Maiestat hofft und vertraut zu verantworten.[^34] [...]

[^34: Zur Formulierung der Kurfürsten, die hier als Vorlage diente vgl. Einleitung, oben S. #.]

30 ℂ Item, als sich zu vorgehalten Reichstägen begeben, das die abschidt ye zu zeiten / dem Rechten Original nit gleichför - mig gedruckt / und verkaufft worden, wöllen wir, das dieser abschidt[^35] diß gehalten[^36] Reichstags nyemants drucken soll, Es werde[^37] dan durch Andrissen Rucker, Meintzischen / unnd deß Reichs handlung Secretarien, dem drucker / das besiegelt Ori - ginal angezeygt, Auch keynem druck davon geglaubt werden, Es sei dan durch jnen[^38] Andrissen Rucker, Collacionirt, auscul - tiert[^39][^40] und mit seiner handt underschrieben.

[^35: DRTA.JR 5/6, S. 891, Z. 23: diesen abschiede.]

[^36: Fehlt DRTA.JR 5/6, S. 891, Z. 23.]

[^37: DRTA.JR 5/6, S. 891, Z. 23: were.]

[^38: Korrigiert aus: j nen.]

[^39: Korrigiert nach DRTA.JR 5/6, S. 891, Z. 26 aus: austultirt.]

[^40: genau untersucht.]

31 ℂ Darauff So gereden unnd versprechen wir,[^41] Ferdinand, Printz und Infant in Hyspanien, Ertzhertzog in[^42] Osterreich, zu Burgundi etc., Keyserlicher Majestat Stadthalter, unnd wir, die verordenten Commissarien obgemelt, in crafft unsers gewalts / von wegen Römischer Keyserlicher Majestat, unsers genedigsten / und aller genedigsten herrn, alles und yedes, so ob geschrieben steet / und Keyserlich Majestat beruren mag, steet, vest, unverbrüchlich und auffrichtiglich zuhalten / unnd zu - volnziehen, dem stracks und ungeweygert / nachzukommen / und zugeleben, Da wider nichts zuthun, fürzunemen / unnd zuhandeln / oder außgeen[^43] lassen, noch yemants anders vonn unsernt wegen zuthun gestatten, sonder alle geverde[^44]. Des zu urkhundt habenn wir, Ferdinand, Printz unnd Ertzhertz - og obgemelt, unser Insiegel für uns und gedachte unsere mit Commissarien an diesen abschidt thun hencken.

[^41: DRTA.JR 5/6, S. 892, Z. 1: danach folgend Erzherzog.]

[^42: DRTA.JR 5/6, S. 892, Z. 2: zu.]

[^43: DRTA.JR 5/6, S. 892, Z. 8: danach folgend zu.]

[^44: Arglist.]

32 ℂ Und wir, Churfürsten, Fürsten, Prelaten, Graven und herren, Auch der Churfürsten, Fürsten, Prelaten, Graven / unnd des Heiligen Römischen Reichs / Frei unnd Reichstet gesante Botschafften und gewalthaber hernachbenent. Be - kennen auch offentlich mit diesem abschidt, das alle und yede obgeschriebine punct[^45] / unnd Artickel mit unserm guten wissen, willen unnd Rathe / fürgenommen und beschlossen sein, willi - gen auch dieselbigen alle / sampt unnd sonderlich hiemit unnd in crafft diß brieffs. Gereden und versprechen rechten, guten, waren, treuen / die, sovil einem[^46] yeden sein herschafft oder freundt, vonn den er geschickt / oder gewalt haben[^47] ist, betrifft oder be - treffen mag, war[^48], steet[^49], vest, auffrichtig / und unverbrüchlich zuhalten[^50], zuvolnziehen / und dem[^51] / nach allem unserm vermö - gen / nach zukommen / und zugeleben, sonder geverde.

[^45: DRTA.JR 5/6, S. 892, Z. 15: obgeschrieben puncten.]

[^46: DRTA.JR 5/6, S. 892, Z. 18: einen.]

[^47: DRTA.JR 5/6, S. 892, Z. 19: gewalthaber.]

[^48: DRTA.JR 5/6, S. 892, Z. 20: ware.]

[^49: DRTA.JR 5/6, S. 892, Z. 20: stete.]

[^50: DRTA.JR 5/6, S. 892, Z. 20: danach folgend und]

[^51: DRTA.JR 5/6, S. 892, Z. 21: den.]

ℂ Und seind diß die hernachgeschrieben. Wir die Chur - fürsten, Fürsten, Prelaten, Graven, Hern unnd des heiligen - Reichs Stet Botschafften, gewalthaber und geschickten.

ℂ Von gots gnaden wir, Albrecht, der heiligen Römischen kirchen Priester, Cardinal, zu Meintz und Magdenburg / Erz - bischoff, Administrator zu halberstat[^52], Durch Germanien; Reichart zu Trier, Ertzbischoff, durch Gallien / unnd das Kö - nigreich Arelat. Herman zu Cöln, Ertzbischoff, Hertzog zu Engern und Westphalen, durch Italien des heyligen Römi - schen Reichs Ertzcantzler. Ludwig Pfaltzgraff bei Rein, her - tzog in Beyern, des heiligen Römischen Reichs Ertztruchs - ses. Johans Hertzog zu Sachssen, Landgraffen in Döringenn und Marggraff zu Meissen, des heiligen Römischen Reichs Ertzmarschalck. Alle fünff Churfürsten.

[^52: DRTA.JR 5/6, S. 892, Z. 26: danach folgend etc.]

ℂ Und von wegen Marggraff Joachims Ertzcammerers und Churfürsten etc.: Georg von Schirn.

ℂ Vonn wegen des[^53] Ertzhertzogen zu Osterreich etc.: Georg Truchsses freiher[^54] zu Walpurg.

[^53: Fehlt DRTA.JR 5/6, S. 892, Z. 33.]

[^54: Fehlt DRTA.JR 5/6, S. 892, Z. 33.]

Geystlichen Fürsten, so person - lich erschienen seyn:

ℂ Von gottes genaden wir[^55]: Conrad Bischoff zu Würtzburgk, Hertzog in Francken. Heinrich Coadjutor zu Wormbs und Utrich, Pfaltzgrave etc. Georg Bischoff zu Speyer, Pfaltzgrave etc. Wilhelm Bischoff zu Straßburg, Landtgraff in Elsas. Johans Coadjutor zu Fulda.

[^55: Fehlt DRTA.JR 5/6, S. 893, Z. 1.]

Der Geystlichen Fürsten Botschafften:

ℂ Von wegen der Ertzstifft und Stifft[^56]: Saltzburg: Herr Wilhelm Bischoff zu Straßburg, Landt - grave in Elsas[^57]. Des Ertzbischoffs zu Bremen, Administrators zu Verden: Ewalt von Bambach. Bambergk: Daniel von Rebitz, Thumbher daselbst, unnd Paulus neydecker, Probst zu S. Gangolff bey Bamberg. Eystet: Wilhelm von Seckendorff, Thumbher daselbst. Augspurg: Conrad Rentz, Doctor etc. Costentz: Doctor Johann Fabri. Basel: yetzbemelter Johann Fabri, Doctor[^58]. Des Bischoffs zu Frisingen: Herr Georg Bischoff zu Speier, Pfaltzgrave etc. Des erwelten zu Monster: Wilhelm Grafe zu Mörs. Des Administrators zu Regenspurg: Doctor Augustin Roß, Cantzler. Brixen: Leonhart der Junger, Freyherr zu Ubelvolß[^59]. Ratzenbergk: Johann Michaelis, Thumherr daselbst. Des Teutschen Meysters[^60][^61]: Walther von Kronberg, Commen - thur zu Franckfurt.

[^56: Fehlt DRTA.JR 5/6, S. 893, Z. 5.]

[^57: Fehlt DRTA.JR 5/6, S. 893, Z. 6.]

[^58: Fehlt DRTA.JR 5/6, S. 893, Z. 10.]

[^59: DRTA.JR 5/6, S. 893, Z. 13: Ubell.]

[^60: DRTA.JR 5/6, S. 893, Z. 14: teutschmeysters.]

[^61: Gemeint ist der oberste Würdenträger des Deutschen Ordens im Heiligen Römischen Reich Deutscher Nation.]

Weltliche Fürsten so person - lichlich erschienen sein:

ℂ Von gottes gnaden Wir[^62]: Friderich hertzog in Beyern, Pfaltzgraff bey Rein. Hans hertzog zu Beyern, Graff zu Spanheym, Pfaltzgraff bey Rein. Ernst hertzog zu Lunenburg und Braunschweig. Philips Landtgraff zu Hessen, Grafe zu Catzenelnbogenn, Dietz, Ziegenhayn unnd Nyda. Ernst Marggraff zu Baden. Georg hertzog zu Stettin, Pomern, der Cassuben und wenden, Fürst zu Rugen und grave zu Gutzgaw. Georg Landtgrave zum Leuchtenberg von wegenn Johan seins vatters. Wilhelm Graff und Herr zu Hennenberg.

[^62: Fehlt DRTA.JR 5/6, S. 893, Z. 15.]

Der Weltlichen Fürsten Botschafften:

ℂ Von wegen: Hertzog Wilhelms und Ludwigs in Obern unnd Nydern Beyern etc.: Cristoff Freiher zu Schwartzenburg unnd Wolff von Sie - boltsdorff, Thumbher zu Augspurg und probst zu München. Georgen Hertzogen zu Sachssen, Landtgraven in Dhöringen und Marggraff zu Meissen: Doctor Ott von Pack. Hertzogen Ottheinrichs / unnd Philipsen inn Nydern unnd Obern[^63] Beyern etc.: Reinhart von Neweneck Ritter, Pfleger zu Laingen, und Conrad vonn Rechperg zu Hohenrechberg zu Stauffeneck. Hertzog Ludwigs von Beyern, Graven zu Feldentz: Wen - del Dhür, Doctor. Hertzog Heinrichen von Braunschweig des Jungern[^64]: Ewalt von Baumbach[^65]. Hertzog Albrechts von Meckelburg: Georg von Schirn. Georg[^66] Hansen von Cleve und Gülch[^67]: Wilhelm Her zu Ren - nenberg und Salm Hoffmeyster, Winrich von Thun, Grave zu Lunenberg unnd Falckensteyn, Herr zu Obersteyn[^68], Doctor Johan von Dockheim, genant Frieß[^69].[^70] Johan, Georgen und Joachim, Graven zu Anhalt: Laurentz Zocht, Doctor.

[^63: Fehlt DRTA.JR 5/6, S. 894, Z. 2.]

[^64: DRTA.JR 5/6, S. 894, Z. 5: des jungern von Braunschweig.]

[^65: DRTA.JR 5/6, S. 894, Z. 5f.: Bambach.]

[^66: DRTA.JR 5/6, S. 894, Z. 6: Herzog.]

[^67: DRTA.JR 5/6, S. 894, Z. 7: danach folgend etc.]

[^68: DRTA.JR 5/6, S. 894, Z. 8: danach folgend und.]

[^69: DRTA.JR 5/6, S. 894, Z. 8f.: Dr. Johan Frieß.]

[^70: DRTA.JR 5/6, S. 894, Z. 9: von wegen.]

Prelaten personlich.

Wir[^71] Gerwig apt zu Weingarten von wegen sein und der nachgeschrieben Prelaten, Nemlich: Johans Bastian Apt zu Kempten; Rudolff von Fridingen, Landt Com - menthuer der Baley[^72] / Elsas und Burgundi Teutsch ordens; Conraden apts zu Keyserßheym; Jobsten apts zu Sal - manßweiler; Jeronimus apts zu Elichingen; An - dreas apts zu Ochsenhausen; Peter apts zu Ursin; Johans apt zu Rode; Jacob apt zu Windernau[^73]; Johans Apt zu Schussenrieden und Heinrichs Apt zu Marthteyl[^74]. Wir[^75] Rudiger Probst zu Weissenburg.[^76] Des apts zu Rocken - burg: Bernhart Besserer, Burgermeyster zu Ulm. Abts zu sanct Cornelien: Lenhart Stockheymer. Abts[^77] zu sanct Heymeran zu Regenspurg: Augustin Roß, Doctor und[^78] Cantzler etc. Von wegen der Ebtissin zu Obermonster unnd Nydermon - ster / zu Regenspurg: Doctor Augustin Roß. Der Ebtissin zu Essen: Ulrich vonn Thun, Grave zu Lim - purg. Der Ebtissin zu Rottenmönster bei Rotweil: Con - rad Mock, Burgermeyster zu Rotweil.

[^71: Fehlt DRTA.JR 5/6, S. 894, Z. 12.]

[^72: Bezeichnung für einen Verwaltungsbezirk oder eine Ordensprovinz eines Ritterordens.]

[^73: DRTA.JR 5/6, S. 894, Z. 17: Mindernaw.]

[^74: DRTA.JR 5/6, S. 894, Z. 17: Marchtall danach folgend und.]

[^75: Fehlt DRTA.JR 5/6, S. 894, Z. 18.]

[^76: DRTA.JR 5/6, S. 894, Z. 18: danach folgend von wegen.]

[^77: DRTA.JR 5/6, S. 894, Z. 19: des abts.]

[^78: Fehlt DRTA.JR 5/6, S. 894, Z. 21.]

Graffen und Herrn.

Item[^79] der Graven in der Wederau, Schwaben, Francken, Dhüringen / und am Hartz, und anderer Graven unnd Hern von der wegen hernach benants[^80] gewalt angezeygt haben. Nemlich[^81]: Bernhart Grave zu Solms / unnd Herr zu Mitz - enberg; Georg Grave zu Wertheim; Ulrich Grave zu Helffensteyn; Hoyer Grave zu Manßfelt.

[^79: DRTA.JR 5/6, S. 894, Z. 27: Von wegen.]

[^80: DRTA.JR 5/6, S. 894, Z. 28f.: haben hernach benante bevelh, nemlich und von der wegen wir.]

[^81: Fehlt DRTA.JR 5/6, S. 894, Z. 29.]

Der Frey unnd Reichstet [DRTA.JR 5/6, S. 895, Z. 1: danach folgend botschaften, von wegen.].

Cöln: Arnolt von Brunweiler, Arnolt von Sie - gen / und Johan von Frysim, Doctor. Straßburgk: Martin Hörlein / und Jacob Sturm. Metz: Gerhart Thanner, Secretari. Wormbs: Philips Wolff. Franckfurt / mit bevehl der von Wetzflar: Hamman von Holtzhausen und[^82] Bertholdt vom Rhein. Bysantz: Johan Lebelm[^83], Secretari. Hagenau: Johan hug[^84], Secretari.[^85] Colmar: Johan Humel, Secretari. Goßlar: Conrad Dellinghausen, Doctor. Mülhausen: Sebastian Roderman[^86]. Nordhausen: Jacob Boffeman. Dortmunt: N. Burgermeyster.[^87] Offenburg: Johan Gustenhover, Statschreiber. Regenßberg: Jörg Schneider[^88] / und Johan himer[^89], Doctor. Augſpurg: Conradt Herwart[^90]. Nürmberg: Christoff Creß, Bernhart Baumgarter, Johan Müller, Licenciat. Costentz: N. Geyßberger, Burgermeister.

[^82: Fehlt DRTA.JR 5/6, S. 895, Z. 5.]

[^83: DRTA.JR 5/6, S. 895, Z. 5: Lebelein.]

[^84: Korrigiert nach DRTA.JR 5/6, S. 895, Z. 6 aus: huß.]

[^85: Am linken Rand: Von wegen.]

[^86: DRTA.JR 5/6, S. 895, Z. 7: Rodenman.]

[^87: Auch in der Handschrift (vgl. DRTA.JR 5/6, S. 895; Z. 8) fehlt der Name; nach DRTA.JR 5/6, S. 990 ist der Unterzeichner: Hillebrand Schwarz.]

[^88: DRTA.JR 5/6, S. 895, Z. 9: Schmidtner.]

[^89: DRTA.JR 5/6, S. 895, Z. 9: Hiltner.]

[^90: Korrigiert aus: Herawrt.]

Botschafften. [Fehlt DRTA.JR 5/6, S. 895, Z. 11.]

Ulm: Bernhart Besserer. Reutlingen: Paulus Klein. Nordlingen: Jacob Widman, Hans Rottinger. Rottemberg uff der Tauber: Conradt Eberhart, Bonifacius Wormtzer genant Beheim. Schwebischen Hall:[^91] Herman Buschler, Michel Schutz, Stet - meyster. Rotweil: Conradt Mock. Uberlingen: Hans Mettinzelt. Halprun: Caspar Berlein, Burgermeyster. Memmingen: Eberhart Zangenmeister. Schweynfurt: Andres gluckysen. Wimpfen: Hans Fisch.[^92] Gemünde, Gingen, Alen: Hat gewalt Bernhart Besserer.[^93] Schletstat, Weissenburg, Landau,[^94] Obernehennem, Keyserßberg, Monster in Sanct Georgen Thail, Roßheim, Dürckheim: hat bevelh Johan Humel, statschreiber zu Colmar.[^95] Dinckelsbül,[^96] Winßheim, Weissenburg im Norgau: hat Bernhart Baumgarter bevelh.[^97]

[^91: Am linken Rand: von wegen.]

[^92: Am linken Rand: Von wegen.]

[^93: Im Druck als rechte Spalte über die Zeilen „Gingen“ und „Alen“ verteilt.]

[^94: Am linken Rand: Von wegen.]

[^95: Im Druck als rechte Spalte über die Zeilen „Obernehennem“ und „Keyserßberg“ verteilt.]

[^96: Am linken Rand: Von wegen.]

[^97: Im Druck als rechte Spalte über die Zeilen „Dinckelsbül“ und „Winßheim“ verteilt.]

ℂ Des[^98] zu Urkund haben von gots gnaden / Wir, Albrecht Cardinal und Ertzbischoff zu Meintz etc., Ludwig Pfaltzgraf bei Rhein etc., beyde Churfürsten, von unser unnd unserer mit Churfürsten wegen; Wir, Georg Biſchoff zu Speyer, Pfaltz - grave bey Rein, und Johan Pfaltzgrave bei Rhein, Hertzog in Beyern etc., von unser und der geystlichen unnd weltlichen Fürsten wegen; Gerwig Abt zu Weingarten / von unser selbs und der Prelaten wegen; Wir, Bernhart Grave zu Solms / und herr zu Mintzenberg / von unser selbs / unnd obgemelter Graven wegen, so von den andern bevelh und gewalt ange - zeygt; Und wir, Burgermeister und Rath der Stat Speyer, von unser und der frey unnd Reichstet wegen, dieser versam - lung, unser Insiegel / an diesen abschidt thun hencken. Geben und geschehen / in des heiligen Reichs stat Speier, am sieben unnd zwentzigsten tag des Monats Augusti / Nach Christi unnsers lieben hern gepurt / Im Funffzehenhunderten unnd Sechs und zwentzigsten jaren. Gedruckt zu Meintz durch Johan Schöffern. Collacionirt unnd auscultirt[^99] ist gegenwürtig copei durch mich, Andrissen Rucker, Meintzi - schen und der Reichs handlung Secretarien, unnd laut dem Original gleich, das ich mit die - ser meiner eygen handt bezeug.

[^98: DRTA.JR 5/6, S. 895, Z. 21: Das.]

[^99: Korrigiert aus: austultirt.]

DRTA.JR 5/6 Aulinger Rosemarie DRTA.JR, Bd. 5/6: Der Reichstag zu Augsburg 1525. Der Reichstag zu Speyer 1526. Der Fürstentag zu Esslingen 1526 München 2011

- DRTA.JR Deutsche Reichstagsakten. Jüngere Reihe